Diari Oficial de la Generalitat Valenciana


Sumari del DOGV 6882, del 16-10-2012 (2012/9425)

RESOLUCIÓ de 4 d'octubre de 2012, del conseller de Governació, per la qual concedix subvencions destinades a les mancomunitats de municipis i als ajuntaments de la Comunitat Valenciana per a actuacions relacionades amb el desplegament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2012, i adopta altres decisions en el marc de l'Orde 18/2011, de 26 de desembre, de la Conselleria de Governació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6882

Data del DOGV
:   16-10-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/9425


Data del document
:   04-10-2012

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 4 d'octubre de 2012, del conseller de Governació, per la qual concedix subvencions destinades a les mancomunitats de municipis i als ajuntaments de la Comunitat Valenciana per a actuacions relacionades amb el desplegament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2012, i adopta altres decisions en el marc de l'Orde 18/2011, de 26 de desembre, de la Conselleria de Governació. [2012/9425]  
  
Vistes les actuacions de tramitació i resolució dels expedients incoats com a conseqüència de les sol·licituds presentades en el marc de l'Orde 18/2011, de 26 de desembre, de la Conselleria de Governació, de convocatòria de concessió de subvencions destinades a les mancomunitats de municipis i als ajuntaments de la Comunitat Valenciana per a actuacions relacionades amb el desplegament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2012 (DOCV núm. 6682, de 30.12.2011), resolc la convocatòria segons els antecedents de fet següents.  
  
  
Antecedents de fet  
  
Primer. L'Orde 18/2011, de 26 de desembre, de la Conselleria de Governació, va convocar i va regular la concessió de subvencions destinades a les mancomunitats de municipis i als ajuntaments de la Comunitat Valenciana per a fer actuacions relacionades amb el desplegament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2012.  
  
Segon. De conformitat amb l'apartat 4 de la base quarta de la convocatòria, el termini de presentació de sol·licituds era d'un mes, comptat des de l'endemà de la publicació, per la qual cosa va finalitzar en data 31 de gener de 2012.   
Tercer. Vistes les sol·licituds presentades, després d'un estudi dels expedients, es va valorar quines sol·licituds havien de ser admeses a tràmit i quines no, així com les que havien de ser objecte de requeriment per a millorar-les o esmenar-les i si calia aportar documentació preceptiva.  
Respecte a les sol·licituds que no havien de ser admeses a tràmit, així com respecte a les sol·licituds en què determinades actuacions no podien ser considerades subvencionables perquè no s'ajustaven al que exigix l'apartat 1 de la base segona de la convocatòria per a poder ser finançades, es va concedir el tràmit d'audiència perquè formularen totes les al·legacions que estimaren oportunes i aportaren els documents que consideraren convenients, tot això com a pas previ a la proposta de resolució de no-admissió a tràmit de la sol·licitud o de les actuacions no subvencionables.  
D'altra banda, en els requeriments d'esmena i millora de les sol·licituds efectuades, es va advertir expressament que, si no s'esmenava la falta o no es presentava tota la documentació exigida, es consideraria que l'entitat interessada desistia de la petició.  
Quart. Acabada la instrucció dels expedients, la comissió de valoració prevista en l'apartat primer de la base sèptima de la convocatòria es va reunir el passat dia 13 de juliol de 2012, de conformitat amb el que establix el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats, per tal d'avaluar el conjunt de la documentació aportada per les entitats locals sol·licitants i elevar la proposta motivada de resolució a què es referix l'apartat 6 de la ja referida base sèptima de la convocatòria.  
  
En la reunió de la comissió de valoració esmentada, es van exposar les pautes generals per a formular la proposta i els criteris seguits per a elaborar la baremació i la proposició d'assignació de quantitats econòmiques segons la puntuació obtinguda, que va ser aprovada per unanimitat dels assistents. Consta tot això en l'acta de sessió en què s'efectua la proposta motivada de la resolució.   
Quint. En data 27 de juliol de 2012, va ser publicada la Resolució de 20 de juliol de 2012, de la Conselleria de Governació, per la qual ampliava en un màxim de tres mesos el termini per a dictar i publicar la resolució de la convocatòria de concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desplegament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2012, en el marc de l'Orde 18/2011, de 26 de desembre, de la Conselleria de Governació.  
  
  
Fonaments de dret  
  
I. Segons el que disposen la Llei 38/2003, de 17 de novembre, General de Subvencions; el Reial Decret 887/2006, de 21 de juliol, que aprova el reglament de desplegament de la llei que s'ha dit; la Llei 5/1983, de 30 de desembre, del Consell; el text refós de la Llei de la Hisenda Pública de la Generalitat, aprovat pel Decret Legislatiu de 26 de juny de 1991; el Decret 75/2011, de 24 de juny, del Consell, que establix l'estructura orgànica bàsica de la Presidència i de les conselleries de la Generalitat, i el Decret 114/2011, de 2 de setembre, del Consell, que aprova el Reglament Orgànic i Funcional de la Conselleria de Governació, així com la base novena de l'Orde 18/2011, de 26 de desembre, indicada més amunt, l'òrgan competent per a resoldre els expedients tramitats en el marc de l'orde és el conseller de Governació.  
  
II. Després d'aprovar-se i publicar-se la Llei 10/2011, de 27 de desembre, de Pressupostos de la Generalitat per a l'exercici 2012 (Diari Oficial de la Comunitat Valenciana número 6682, de 30 de desembre de 2011), i d'acord amb el que disposa l'article 47.11 del Decret Legislatiu de 26 de juny de 1991, que aprova el text refós de la Llei de la Hisenda Pública de la Generalitat, mitjançant la Resolució de 31 de gener de 2012, del conseller de Governació, es va donar publicitat als crèdits destinats al finançament de les subvencions indicades durant l'exercici 2012 (Diari Oficial de la Comunitat Valenciana número 6712, de 13 de febrer de 2012) .  
III. Les sol·licituds de subvenció formulades es van presentar dins del termini que establix l'apartat 4 de la base quarta de la convocatòria, i els expedients incoats s'han tramitat d'acord amb el que establixen la base sexta i també els articles 84 i 89.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
IV. La comissió de valoració, d'acord amb la base sèptima de l'Orde 18/2011, de 26 de desembre, de la Conselleria de Governació, ha elevat la proposta de resolució.  
V. Per a la concessió i el pagament de les subvencions, cal ajustar-se al que disposen la Llei 38/2003, de 17 de novembre, General de Subvencions, esmentada adés; el reglament que la desplega, i el text refós de la Llei de la Hisenda Pública de la Generalitat, aprovat pel Decret Legislatiu de 26 de juny de 1991, així com les bases reguladores de la convocatòria.  
Per tot això, atesa la proposta de resolució elevada per la comissió de valoració i fent ús de les facultats que m'atribuïx l'apartat 1 de la base novena de l'Orde 18/2011, de 26 de desembre, de la Conselleria de Governació, esmentada més amunt, els preceptes legals i reglamentaris esmentats i la resta que s'apliquen pertinentment, resolc:  
  
Primer  
No admetre a tràmit les sol·licituds presentades per les entitats allistades en l'annex I perquè les activitats per a les quals se sol·licita la subvenció queden fora de l'àmbit de les actuacions que, segons establix l'apartat 1 de la base segona de la convocatòria, poden ser objecte de finançament.   
  
Segon   
Tindre per desistides de les sol·licituds respectives les entitats allistades en l'annex II perquè no han atés el requeriment que se'ls ha fet perquè esmenaren la documentació presentada inicialment o aportaren nous documents, d'acord amb el que establix l'article 23.5 de la Llei 38/2003, de 17 de novembre, General de Subvencions, en relació amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Tercer  
Atorgar a les mancomunitats de municipis i als ajuntaments de la Comunitat Valenciana que s'indiquen en l'annex III sis punts pel criteri establit en l'apartat 3.a) de la base sèptima de l'Orde 18/2011, de 26 de desembre, de la Conselleria de Governació, i quatre punts pel criteri determinat en l'apartat 3.b) d'eixa mateixa base, i concedir les quantitats expressades en concepte d'ajudes destinades a la realització d'actuacions relacionades amb el desplegament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2012, amb càrrec a la línia de subvenció T7254, inclosa en el programa 111.80 dels Pressupostos de la Generalitat per a 2012, destinat al desplegament estatutari i la promoció de l'autogovern, per a la realització de les actuacions ressenyades en el programa d'actuacions presentat a esta convocatòria, que han sigut considerades subvencionables.  
Contra esta resolució, que posa fi a la via administrativa, es pot, potestativament, realitzar el requeriment a què es referix l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos comptador des de la publicació; o bé interposar-hi un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació, segons el que establixen els articles 10 i 46 de la Llei 29/1998, de 13 de juliol, esmentada més amunt; tot això sense perjuí que s'utilitze qualsevol altra via que es considere oportuna.  
  
  
València, 4 d'octubre de 2012. El conseller de Governació: Serafín Castellano Gómez.  
  
  
  
ANNEX I  
Sol·licituds no admeses a tràmit  
  
  
Entitat sol·licitant  
Ajuntament de Quartell  
Ajuntament d'Alfafara  
Ajuntament de Barx  
Ajuntament de la Pobla de Farnals  
Ajuntament de Cocentaina  
Mancomunitat de la Serrania  
Ajuntament d'Almiserá  
Ajuntament d'Agullent  
Ajuntament de Museros  
Ajuntament de Casinos  
Ajuntament d'Agres  
Ajuntament de Piles  
  
  
  
  
ANNEX II  
Entitats a què es té per desistides en la sol·licitud   
  
Entitat sol·licitant   
Ajuntament de Benisanó  
Mancomunitat de Municipis de la Safor  
  
  
  
ANNEX III  
  
Entitats beneficiàries  
  
  
  
  
\*\*\*\*\*\*\*\*\*\*\*\*\*\*\*\*\*\*  
  
  
ANEXO III  
  
Entidades beneficiarias  
  
  
